**Par Ministru kabineta rīkojuma “Grozījums Ministru kabineta 2016. gada 29. marta rīkojumā Nr. 232 “Par starptautisko militāro mācību norises nodrošināšanu Latvijas teritorijā”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar 1951. gada 19. jūnija Ziemeļatlantijas līguma organizācijas dalībvalstu līgumu par to bruņoto spēku statusu NATO spēki, uzturoties citā NATO dalībvalstī, ir atbrīvoti no akcīzes nodokļa un pievienotās vērtības nodokļa maksājumu veikšanas. 2006. gada 12. oktobrī Saeimā tika apstiprināts likums “Par Saprašanās memorandu starp Latvijas Republikas valdību un Sabiedroto spēku augstāko virspavēlniecību Eiropā un Sabiedroto spēku augstākās virspavēlniecības transformācijas komandiera štābu par uzņemošās valsts atbalsta sniegšanu Ziemeļatlantijas līguma organizācijas operāciju/mācību īstenošanai”. Lai ievērotu likuma normas un nodrošinātu starptautisko militāro mācību norisi Latvijas teritorijā, tika izdots Ministru kabineta 2016. gada 29. marta rīkojums Nr. 232 “Par starptautisko militāro mācību norises nodrošināšanu Latvijas teritorijā”.Ņemot vērā būtiski pieaugušo starptautisko militāro mācību apjomu Latvijas teritorijā, minēto rīkojumu nepieciešams precizēt un papildināt ar punktu par nodokļu piemērošanas kārtību, lai noteiktu akcīzes nodokļa un pievienotās vērtības nodokļa samaksas kārtību, starptautisko militāro mācību norises nodrošināšanai vienādojot pieeju attiecībā uz nodokļu nomaksu, kāds tiek piemērots NATO Kaujas grupas karavīriem saskaņā ar 2017. gada 19. aprīļa Ministru kabineta rīkojumu Nr. 194 “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Drošības un ģeopolitiskās situācijas izmaiņas Eiropā ir ietekmējušas aizsardzības politikas veidošanu Latvijā. Pieaugusi nepieciešamība pēc reģionālām NATO darbībām, tai skaitā sabiedroto spēku izvietošanas Alianses dalībvalstīs un regulārām NATO līmeņa militārajām mācībām visās dalībvalstīs. Tādējādi šobrīd jautājums par uzņemošās valsts atbalsta sniegšanu un saņemšanu Latvijai ir kļuvis īpaši aktuāls, jo starptautisko militāro mācību intensitāte ir būtiski pieaugusi.Saskaņā ar 1951. gada 19. jūnija Ziemeļatlantijas līguma organizācijas dalībvalstu līgumu, citu dalībvalstu karavīri uzturoties Latvijā ir atbrīvojami no netiešo nodokļu maksāšanas. Attiecīgi ar 2017. gada 19. aprīļa Ministru kabineta rīkojumu Nr. 194 “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā” NATO Kaujas grupā iekļautie spēki ir atbrīvoti no akcīzes nodokļa un pievienotās vērtības nodokļa maksājumiem.Lai vienādotu pieeju attiecībā uz nodokļu nomaksu sabiedroto karavīriem, kas uzturas Latvijas teritorijā starptautiskajās militārajās mācībās, ir nepieciešams izdarīt grozījumu Ministru kabineta 2016. gada 29. marta rīkojumā Nr. 232 “Par starptautisko militāro mācību norises nodrošināšanu Latvijas teritorijā”, nodrošinot tādu pašu kārtību, kāda tiek piemērota atbilstoši 2017. gada 19. aprīļa Ministru kabineta rīkojumam Nr. 194 “Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā”.Ar šiem grozījumiem tiks nodrošināts, ka atbilstoši izstrādātajam Ministru kabineta rīkojumam nepieciešamos nodokļus sabiedroto karavīriem, kas uzturas Latvijas teritorijā starptautiskajās militārajās mācībās, Aizsardzības ministrija sedz no aizsardzības resoram piešķirtajiem valsts budžeta līdzekļiem. Ar MK rīkojumu Latvija neuzņemas jaunas saistības, bet nodrošina Ziemeļatlantijas līguma 3. pantā uzņemto saistību – pēc iespējas efektīvāk pildīt līguma mērķus ar pašu centieniem un savstarpējo palīdzību uzturēt un attīstīt savas individuālās un kolektīvās spējas – izpildi. Attiecīgi šis MK rīkojuma projektā paredzētais ieguldījums dos iespēju efektīvāk organizēt Latvijas teritorijā notiekošo starptautisko militāro mācību finanšu resursu apriti, izlietojumu un kontroli. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Aizsardzības ministrija. |
| 4. | Cita informācija | Jaunas saistības Latvijas Republikai šis projekts nerada. Saistību izpildi Aizsardzības ministrija nodrošinās no piešķirtajiem budžeta līdzekļiem, tādējādi nodrošinot efektīvu finanšu resursu kontroli un izlietojumu. Projekta izpildi Aizsardzības ministrija nodrošinās no piešķirtajiem valsts budžeta līdzekļiem budžeta apakšprogrammas 22.12.00 “Nacionālo bruņoto spēku uzturēšana” ietvaros. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Tiks izpildītas Ziemeļatlantijas līgumā un saistošajos NATO dokumentos, tai skaitā, Saprašanās memorandā noteiktās saistības. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas II, III, IV un VI sadaļa – nav attiecināms.

Aizsardzības ministrs R. Bergmanis

Valsts sekretārs J. Garisons

30.11.2017 14:50

702

Signe Kanaviņa

67335294

Signe.kanavina@mod.gov.lv